|  |
| --- |
| **Projektas****ŠILUTĖS RAJONO SAVIVALDYBĖS TARYBA** |
|  |

**SPRENDIMAS**

**DĖL ŠILUTĖS RAJONO SAVIVALDYBĖS TURTO PERDAVIMO**

 **PAGAL TURTO PATIKĖJIMO SUTARTIS**

**VIEŠAJAI ĮSTAIGAI ŠILUTĖS LIGONINEI**

2020 m. vasario d. Nr.

Šilutė

Vadovaudamasi Lietuvos Respublikos vietos savivaldos įstatymo 6 straipsnio 17 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos sveikatos priežiūros įstaigų įstatymo 3 straipsnio 1 dalies 1 punktu, 36 straipsnio 3 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Šilutės rajono savivaldybės taryba n u s p r e n d ž i a:

1. Perduoti viešajai įstaigai Šilutės ligoninei, juridinio asmens kodas 277329430, dvidešimties metų laikotarpiui pagal turto patikėjimo sutartį valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą:

1.1. Šilutėje, Rusnės g. 1, esančio poliklinikos pastato 464,05 kv. m ploto dalį (unikalus numeris 8893-4001-3120, bendras plotas 1710,27 kv. m; patalpos pažymėtos plane nuo 2-1 iki 2-35, perduodamų patalpų plotas 464,05 kv. m).

1.2. Šilutėje, Rusnės g. 1, esantį ligoninės pastatą (unikalus numeris 8893-4001-3042, bendras plotas 2870,77 kv. m).

1.3. Šilutėje, Tulpių g. 6, esantį administracinį pastatą (unikalus numeris 8893-4001-3020, bendras plotas 174,05 kv. m).

1.4. Šilutėje, Tulpių g. 8, esantį ligoninės pastatą (unikalus numeris 8893-4001-3031, bendras plotas 805,92 kv. m).

1.5. Šilutėje, Rusnės g. 1, esantį garažo pastatą (unikalus numeris 8893-4001-3097, bendras plotas 264,24 kv. m).

1.6. Šilutėje, Rusnės g. 1, esantį ligoninės pastatą (unikalus numeris 8893-4001-3131, bendras plotas 3529,05 kv. m).

1.7. Šilutėje, Rusnės g. 1, esantį valgyklos pastatą (unikalus numeris 8893-4001-3142, bendras plotas 920,43 kv. m).

1.8. Šilutėje, Rusnės g. 1, esantį skalbyklos su ligoninės reabilitacijos skyriumi pastatą (unikalus numeris 8893-4001-3153, bendras plotas 705,82 kv. m).

2. Perduoti viešajai įstaigai Šilutės ligoninei, juridinio asmens kodas 277329430, dvidešimties metų laikotarpiui pagal turto patikėjimo sutartį valdyti ir naudotis, įstatuose numatytai veiklai vykdyti Savivaldybei nuosavybės teise priklausantį kilnojamąjį ilgalaikį ir trumpalaikį turtą pagal priedą.

3. Pripažinti netekusiais galios Savivaldybės tarybos:

3.1. 2006 m. birželio 22 d. sprendimą Nr. T1-1185 „Dėl nekilnojamojo turto perdavimo pagal panaudos sutartis viešajai įstaigai Šilutės ligoninei“.

3.2. 2011 m. birželio 30 d. sprendimą Nr. T1-86 „Dėl turto perdavimo pagal panaudos sutartį Šilutės ligoninei“.

3.3. 2011 m. lapkričio 24 d. sprendimą Nr. T1-211 „Dėl nekilnojamojo turto perdavimo pagal panaudos sutartis UAB „Šilutės šilumos tinklai“ ir Šilutės ligoninei“.

3.4. 2018 m. birželio 28 d. sprendimą Nr. T1-1081 „Dėl nekilnojamojo turto perdavimo pagal panaudos sutartį viešajai įstaigai Šilutės ligoninei“.

4. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti Savivaldybės vardu sprendime nurodyto turto patikėjimo sutartis ir turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Virgilijus Pozingis

2020-02-

|  |  |  |  |  |
| --- | --- | --- | --- | --- |
| D. Rudienė2020-02- | A. Bielskis2020-02-10 | S. Dilertienė2020-02-03 | Z.Tautvydienė2020-01-31 | V. Stulgienė2020-01-05 |
| RengėDaiva Thumat, (8 441) 79 210, el. p. daiva.thumat@silute.lt2020-01-28 |

|  |  |
| --- | --- |
|  | PATVIRTINTAŠilutės rajono savivaldybėstarybos 2020 m. vasario d. sprendimu Nr. T1-  |
|  |  |  |

**ILGALAIKIO IR TRUMPALAIKIO MATERIALIOJO TURTO, PERDUODAMO ŠILUTĖS LIGONINEI, SĄRAŠAS**

**Ilgalaikis turtas**

|  |  |  |  |  |  |
| --- | --- | --- | --- | --- | --- |
| Eil. Nr. | Ilgalaikio turto pavadinimas | Sąskaitos numerisInventorinis numeris | Įsigijimo data | Įsigijimo vertė, Eur | Likutinė, vertė 2020 m. sausio 31 d., Eur |
|  | Automašina Daimler benz, valst. Nr. ZLJ 809 | 1206001 10768 | 1996-08-16 | 2896,20 | 0,00 |
|  | Rinkinys transtrachėjinei ventiliacijai Manujet III | 1205301 10876 | 1999-07-01 | 434,43 | 0,00 |
|  | Vakuuminis siurblys VACUSION 18/1 | 1205301 10903 | 1999-07-01 | 535,80 | 0,00 |
|  | Chirurginis siurblys VACUSION 40U | 1205301 10878 | 1999-07-01 | 1394,52 | 0,00 |
|  | Mobilus ligonio šildymo įrenginys IW930AWE | 1205301 10879 | 1999-07-01 | 4358,78 | 0,00 |
|  | Šildytuvas HC 100 | 1205301 10881 | 1999-07-01 | 724,05 | 0,00 |
|  | Švirkštinis siurblys Sep-21S | 1205301 10905 | 1999-07-01 | 2085,26 | 0,00 |
|  | Mikroprocesorinis dirbtinės plaučių ventiliacijos aparatas Hamilton Amadeus | 1205301 10884 | 1999-07-12 | 16825,47 | 0,00 |
|  | Mikroprocesorinis dirbtinės plaučių ventiliacijos aparatas Hamilton Amadeus | 1205301 10906 | 1999-07-12 | 16825,47 | 0,00 |
|  | Defibriliatorius Cardio-Aid MC +RxxP1.1W su išoriniu maitinimo šaltiniu | 1205301 10897 | 1999-10-01 | 8520,62 | 0,00 |
|  | Funkcinė lova Huntleigh-Nesbit 25500 su priedais | 1205301 10898 | 1999-09-27 | 3061,57 | 0,00 |
|  | Funkcinė lova Huntleigh-Nesbit 25500 su priedais | 1205301 10899 | 1999-09-27 | 3061,57 | 0,00 |
|  | Funkcinė lova Huntleigh-Nesbit 25500 su priedais | 1205301 10900 | 1999-09-15 | 3061,57 | 0,00 |
|  | Funkcinė lova Huntleigh-Nesbit 25500 su priedais | 1205301 10901 | 1999-09-15 | 3061,57 | 0,00 |
|  | Dujų tiekimo linija 6 reanimacinėms lovoms ir 4 operacinėms | 1205301 10902 | 1999-12-01 | 43440,11 | 0,00 |
|  | Medicininė vakuuminė stotis VA 063/2 | 1205401 41646 | 1999-12-01 | 10340,30 | 0,00 |
|  | Centrinis suspausto medicininio oro kompresorius SRD500 2x360 1/min | 1205401 41647 | 1999-12-01 | 13623,73 | 0,00 |
|  | Transportavimo vežimėlis | 1205301 10908 | 2000-02-22 | 1090,42 | 0,00 |
|  | Reversinės osmozes sistema | 1205301 10909 | 2000-03-21 | 17008,80 | 0,00 |
|  | Anestezijos aparatas „ONMEDA“ | 1205301 24780 | 2017-10-31 | 19304,91 | 0,00 |
|  | Mobilusis operacinis rentgeno aparatas „ARCOVIS 2000S“ | 1205301 24781 | 2017-10-31 | 43752,03 | 0,00 |
|  | Bulvių skutimo mašina | 1205401 10816 | 1993-08-16 | 549,99 | 0,00 |
|  | Pianinas „Belorus“ | 1205401 10823 | 1978-04-01 | 322,93 | 0,00 |
|  | Poilsio baldų rinkinys | 1208101 10923 | 1991-06-03 | 1200,19 | 0,00 |
|  | Iš viso: |  |  |  | 0,00 |

**Trumpalaikis turtas**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Trumpalaikio turto pavadinimas | Inventorinis numeris | Įsigijimo data | Kaina, Eur | Kiekis, vnt. | Suma, Eur |
| 1. 6
 | Defibriliatorius DU-03 | 220012 | 2009-12-01 | 243,28 | 1 | 243,28 |
|  | Defibriliatorius | 220030 | 2009-12-01 | 173,77 | 1 | 173,77 |
|  | Stalinės gręžimo staklės | 501888 | 2009-12-01 | 248,78 | 1 | 248,78 |
|  | Šaldytuvas Minsk 15M | 501831 | 2009-12-01 | 218,37 | 1 | 218,37 |
|  | Paveikslas „Peizažas“ | 710171 | 2009-12-01 | 240,09 | 1 | 240,09 |
|  |  |  |  |  | Iš viso: | 2602,80 |

\_\_\_\_\_\_\_\_\_\_\_\_\_\_\_\_\_\_

 **ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TURTO PERDAVIMO PAGAL TURTO PATIKĖJIMO SUTARTIS VIEŠAJAI ĮSTAIGAI ŠILUTĖS LIGONINEI“**

2020 m. sausio 28 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti viešajai įstaigai Šilutės ligoninei, juridinio asmens kodas 277329430, dvidešimties metų laikotarpiui pagal turto patikėjimo sutartį valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą nurodytą sprendimo projekte.**Perduoti viešajai įstaigai Šilutės ligoninei, juridinio asmens kodas 277329430, dvidešimties metų laikotarpiui pagal turto patikėjimo sutartį valdyti ir naudotis, įstatuose numatytai veiklai vykdyti Savivaldybei nuosavybės teise priklausantį kilnojamąjį turtą pagal priedą.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *6 straipsnio 17 punktu, viena iš savarankiškųjų savivaldybių funkcijų yra pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą ir visuomenės sveikatos stebėseną.**Vadovaujantis* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, Savivaldybės taryba priima sprendimus dėl disponavimo savivaldybei nuosavybės teise priklausančiu turtu.* *Vadovaujantis* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *18 straipsnio 1 dalimi, Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.**Vadovaujantis* [*Lietuvos Respublikos sveikatos priežiūros įstaigų įstatymo 3 straipsnio 1 dalies 1 punktu*](https://www.e-tar.lt/portal/lt/legalAct/TAR.C81BD50A27C6/asr)*, Lietuvos nacionalinės sveikatos sistemos įstaigoms priskiriamos licencijas sveikatos priežiūrai (toliau – licencija) turinčios valstybės ir savivaldybių asmens sveikatos priežiūros viešosios įstaigos (toliau – LNSS viešosios įstaigos) ir biudžetinės įstaigos (toliau – LNSS biudžetinės įstaigos). LNSS viešosioms įstaigoms Lietuvos Respublikos viešųjų įstaigų įstatymas ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymas taikomi tiek, kiek tai neprieštarauja šiam įstatymui.**Vadovaujantis* [*Lietuvos Respublikos sveikatos priežiūros įstaigų įstatymo 36 straipsnio 3 dalimi*](https://www.e-tar.lt/portal/lt/legalAct/TAR.C81BD50A27C6/asr)*, Savivaldybė jai nuosavybės teise priklausantį ilgalaikį materialųjį turtą (toliau – savivaldybės turtas) savivaldybės tarybos nustatyta tvarka perduoda savivaldybių viešosioms įstaigoms patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį. Savivaldybių viešosios įstaigos negali šio savivaldybės turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą. Savivaldybės turto patikėjimo sutartyje gali būti nustatyta ir kitų apribojimų.**Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *12 straipsnio 3 dalimi, juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti tik tais atvejais, kai šie juridiniai asmenys pagal įstatymus gali atlikti savivaldybių funkcijas. Sprendimą dėl turto perdavimo patikėjimo teise kitiems juridiniams asmenims priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti turto patikėjimo sutartį, juridinis asmuo, pagal įstatymus galintis atlikti savivaldybių funkcijas, sutarties galiojimo terminas, kuris negali būti ilgesnis kaip 20 metų, jeigu įstatymai nenustato kitaip. Kiti juridiniai asmenys, kuriems savivaldybės turtas perduotas pagal turto patikėjimo sutartį, negali šio turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu. Šis turtas gali būti naudojamas tik savivaldybių funkcijoms įgyvendinti. Turto patikėjimo sutartyje gali būti nustatyti ir kiti, šioje dalyje nenurodyti, savivaldybės tarybos sprendime nustatyti patikėjimo teisės subjekto (patikėtinio) teisių dėl turto valdymo, naudojimo ir disponavimo juo apribojimai. Savivaldybės institucija ar įstaiga, sudariusi turto patikėjimo sutartį, privalo prižiūrėti, kad turto patikėjimo sutartis būtų tinkamai vykdoma. Turto patikėjimo sutartis pasibaigia Civilinio kodekso nustatytais atvejais. Turto patikėjimo sutartį sudariusi savivaldybės institucija ar įstaiga privalo atsisakyti patikėjimo sutarties vadovaudamasi Civilinio kodekso 6.967 straipsnio 1 dalies 5 punktu, jeigu juridinis asmuo (patikėtinis) nebegali (ar atsisako) įgyvendinti savivaldybių funkcijų, kurioms įgyvendinti pagal turto patikėjimo sutartį buvo perduotas savivaldybės turtas. Pasibaigus turto patikėjimo sutarčiai, turtą patikėjimo teise valdo, naudoja ir disponuoja juo sutartį pasirašiusi savivaldybės institucija ar įstaiga, jeigu savivaldybės taryba nenustato kitaip.**Lietuvos Respublikos sveikatos apsaugos ministerija 2020-01-14 raštu Nr. (6.47-15)10-226 informavo savivaldybes, kad nuo 2020 m. sausio 1 d. įsigaliojus LR sveikatos priežiūros įstaigų įstatymo Nr. I-1367 3 ir 36 straipsnių pakeitimo įstatymui, steigėjai jiems nuosavybės teise priklausantį ilgalaikį materialųjį turtą perduoda savo įsteigtoms valstybės ir savivaldybių sveikatos priežiūros viešosioms įstaigoms patikėjimo teise valdyti pagal turto patikėjimo sutartį.*  |
| ***3. Kokių pozityvių rezultatų laukiama.*** |
| *Viešajai įstaigai Šilutės ligoninei bus perduotas patikėjimo teise valdyti ir naudoti Šilutės rajono savivaldybės turtas reikalingas įstatuose numatytai veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pripažįstami netekusiais galios Savivaldybės tarybos sprendimai: 2006 m. birželio 22 d. sprendimas Nr. T1-1185 „Dėl nekilnojamojo turto perdavimo pagal panaudos sutartis viešajai įstaigai Šilutės ligoninei“; 2011 m. birželio 30 d. sprendimą Nr. T1-86 „Dėl turto perdavimo pagal panaudos sutartį Šilutės ligoninei“; 2011 m. lapkričio 24 d. sprendimas Nr. T1-211 „Dėl nekilnojamojo turto perdavimo pagal panaudos sutartis UAB „Šilutės šilumos tinklai“ ir Šilutės ligoninei“; 2018 m. birželio 28 d. sprendimas Nr. T1-1081 „Dėl nekilnojamojo turto perdavimo pagal panaudos sutartį viešajai įstaigai Šilutės ligoninei“; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| [*Lietuvos Respublikos sveikatos apsaugos ministerijos 2020-01-14 raštas Nr. (6.47-15)10-226*](TUR04priedas1.pdf)*.*[*Numatomo teisinio reguliavimo poveikio vertinimo pažyma.*](TUR04pazymaK.docx) |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Viešajai įstaigai Šilutės ligoninei; juridinio asmens kodas 277329430.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR04priedas.pdf)*.* *Pastaba: su perduodamo nekilnojamojo turto brėžiniais galima susipažinti Šilutės rajono savivaldybės administracijos Ūkio skyriaus Turto poskyrio 204 kabinete.* |

*Ūkio skyriaus Turto poskyrio vyriausioji specialistė Daiva Thumat*